A Kormány 2010-ben, a Nemzeti Együttműködés Programjában vállalta, hogy a közigazgatás rendszerét átalakítja, a közjó szolgálatába állítja. Az átszervezés három legfontosabb eleme a széttagolt területi közigazgatási szervezetrendszer egységesítése, a járási rendszer kialakítása és az egyablakos ügyintézési rendszer kialakítása volt. Ennek eredményeképpen jöttek létre a kormányhivatalok, majd a járási hivatalok valamint a kormányablakok, amely szervezeteken keresztül az állampolgár a hivatalos ügyeit intézheti.

**Mi az a kormányhivatal?**

A *kormányhivatal,* olyan közigazgatási egység, amelynek célja, hogy megyei szinten, a közigazgatási feladatokat összefogja és az ügyfelek számára elérhető közelségbe hozza az állam szolgáltatásait. A megyei és fővárosi kormányhivatalok létrehozásával megszületett az a felelős közigazgatási középszint, amely egy szervezetbe tömöríti a korábbi, széttagolt és önállóan működő államigazgatási feladatokat.

A fővárosi és megyei kormányhivatalokról a kormányzati igazgatásról szóló 2018. évi CXXV. törvény, továbbá a fővárosi és megyei kormányhivatalokról, valamint a járási (fővárosi kerületi) hivatalokról szóló 86/2019. (IV. 23.) Korm. rendelet rendelkezik.

Ez a törvény szabályozza a kormányhivatal jogállását, amelyet **a Kormány általános hatáskörű területi államigazgatási szerveként** nevesít. Ezen jogállás egyaránt jelenti az államigazgatási feladatot ellátó, irányító, ellenőrző szerepkört és a Kormány kormányzási feladataiban történő részvételt. Az egységes irányításból adódóan ez a szervezet egyszerre valósítja meg a szolgáltató, és az erős állam funkcióit és feladatait.

A kormányhivatal élén a kormánymegbízott áll, akit a miniszterelnök bíz meg a vezetői feladattal. A kormányhivatalok a Miniszterelnökség irányítása alá tartoznak, azon belül a közigazgatási államtitkárság a közvetlen felettes szervük.

**A Csongrád-Csanád Megyei Kormányhivatal szervezeti egységei és feladatai**

A Csongrád-Csanád Megyei Kormányhivatalnak jelenleg **22 szervezeti** egysége van:

**Négy önálló szervezeti egység, amelyek a területi közigazgatás szintjén speciális feladatokat látnak el:**

* **Csongrád-Csanád Megyei Védelmi Bizottság Titkársága -** amely a védelmi igazgatási feladatatok koordinálását végzi a jogszabályban nevesített esetekben, mint például: egészségügyi válsághelyzetben, a különleges jogrendben bevezethető intézkedésekről szóló törvényben, illetve a katasztrófavédelemről szóló törvényben meghatározott feladatok végrehajtása esetén.
* **Belső Ellenőrzési Osztály -** amely ellátja a költségvetési szervek belső kontrollrendszeréről és ellenőrzéséről szóló jogszabályokban meghatározott feladatokat.
* **Kormánymegbízotti Kabinet -** amely közreműködik a kormánymegbízott feladatainak ellátásában, továbbá ellátja az integritásirányítási feladatokat.
* **Állami Főépítészi Iroda** – amely ellátja a főépítészi tevékenységről szóló kormányrendeletben és egyéb kormányrendeletekben meghatározott feladatokat.

**Tizenegy szakmai főosztály, amelyek a területi közigazgatás szintjén az alábbi feladatokat látják el:**

* **Jogi és Hatósági Főosztály -** amely ellátja azon hatósági eljárásokkal kapcsolatos feladatokat és gyakorolja azon hatásköröket, amelyek vonatkozásában jogszabály a kormányhivatalt vagy a kormánymegbízottat jelöli ki az általános hatósági, oktatási, szociális, gyámügyi, igazságügyi szakterületen, e területen felmerülő perképviseleti feladatokkal együtt. Ellátja továbbá az önkormányzatok törvényességi felügyeletét, valamint a pártfogó felügyelői, továbbá a természetes személyek adósságrendezésével kapcsolatos feladatokat.
* **Foglalkoztatási Főosztály** - amely a foglalkoztatási és közfoglalkoztatási feladatok keretében ellátja az állami foglalkoztatási szerv feladat- és hatáskörét érintő feladatokat.
* **Népegészségügyi Főosztály -** amely ellátja a Kormányhivatal feladat -, és hatáskörét érintő közegészségügyi, járványügyi, egészségügyi igazgatási és egészségfejlesztési feladatokat.
* **Működést Támogató Főosztály -** amely a pénzügyi, gazdálkodási, számviteli, üzemeltetési, informatikai, továbbá a közbeszerzésekkel, pályázatokkal kapcsolatos feladatok ellátásáért felelős.
* **Humánpolitikai és Koordinációs Főosztály** - amely a megyei kormányhivatal és a megyei járási hivatalok humánpolitikai, egyes jogi, továbbá koordinációs feladataiért felelős.
* **Agrárügyi és Környezetvédelmi Főosztály -** amely Csongrád-Csanád megye területén ellátja az állat-egészségügyi, állatvédelmi, élelmiszerlánc-biztonsági és élelmiszerminőség-ellenőrzési, takarmány-ellenőrzési, állattenyésztési, borászati és alkoholos italok, Röszke Állategészségügyi Határátkelő ellenőrzési feladatokat, továbbá a környezetvédelmi és természetvédelmi, a növény-és talajvédelmi, a területi mezőgazdasági, az elsőfokúvadászati és az elsőfokú halászati igazgatási és hatósági feladatokat.
* **Agrár- és Vidékfejlesztést Támogató Főosztály -** amely ellátja a mezőgazdasági és agrár-vidékfejlesztési, a halászati támogatásokhoz és egyéb intézkedésekhez kapcsolódó eljárás egyes kérdéseiről szóló törvényben, illetve egyéb külön jogszabályokban, pályázati felhívásokban meghatározott, a kormányhivatal feladat- és hatáskörébe tartozó, vagy átruházott feladatként a kifizető ügynökségi feladatok tekintetében a mezőgazdasági és vidékfejlesztési támogatásokkal összefüggő megyei ügyfélszolgálati feladatokat, kérelemkezelési, kifizetési, jogi ügyekkel kapcsolatos és helyszíni ellenőrzési feladatokat.
* **Családtámogatási és Társadalombiztosítási Főosztály -** amely ellátja a kormányhivatal feladat- és hatáskörébe tartozó egészségbiztosítási pénztári, nyugdíjbiztosítási, családtámogatási, rehabilitációs igazgatási, keresőképesség és keresőképtelenség felülvizsgálatával és a lakáscélú állami támogatásokkal kapcsolatos feladatokat.
* **Építésügyi és Örökségvédelmi Főosztály -** amely ellátja az építésügyi, az építésfelügyeleti, a régészeti örökség és a műemléki érték védelmével kapcsolatos jogszabályokban meghatározott a kormányhivatal feladat- és hatáskörébe tartozó feladatokat.
* **Földhivatali Főosztály -** amely ellátja a Kormányhivatal jogszabályban meghatározott illetékességi területén belül az ingatlan-nyilvántartási, földmérési, földügyi és földforgalmi szakterülettel kapcsolatos feladatokat.
* **Műszaki Hatósági Főosztály -** amely ellátja a fogyasztóvédelmi, piacfelügyeleti, közlekedési, útügyi, mérésügyi és műszaki biztonsági, munkaügyi és munkavédelmi szakterületeken a hatályos jogszabályok által a Kormányhivatal feladat- és hatáskörébe tartozó ügyeket.

**Hét járási hivatal működik a Kormányhivatal szervezetében**, **amelyek általános illetékességgel ellátják:**

* **a kormányablakok ügyfélszolgálati és okmányirodai feladatait,**

**valamint járási illetékességgel**

* **az általános hatósági,**
* **szociális és gyámügyi,**
* **foglalkoztatási, közfoglalkoztatási,**
* **járási védelmi igazgatási feladatokat.**

Fentieken túl **élelmiszerlánc-biztonsági és állategészségügyi feladatot** lát el a Hódmezővásárhelyi, Kisteleki, Szegedi és a Szentesi Járási Hivatal, melyek – a Kisteleki Járási Hivatal kivételével – ezen felül járási szinten **népegészségügyi feladatokat** is teljesítenek.

**Csongrád-Csanád megye járási hivatalai**

A kormányhivatalok *járási hivatalainak* legfontosabb feladata a megyei szintnél alacsonyabb, járási szinten intézendő államigazgatási feladatok ellátása, az állampolgár számára elérhető közelségben és magas minőségben. Csongrád megyében 7 járás van: Szeged, Hódmezővásárhely, Makó, Szentes, Csongrád, Kistelek és Mórahalom, települések a járási székhelyek, ahol járási hivatal működik. Ezek:

**Szegedi Járási Hivatal**

6722 Szeged, Rákóczi tér 1.

**Hódmezővásárhelyi Járási Hivatal**

6800 Hódmezővásárhely, Ady Endre u. 14.

**Kisteleki Járási Hivatal**

6760 Kistelek, Árpád u. 3.

**Makói Járási Hivatal**

6900 Makó, Széchenyi tér 22.

**Csongrádi Járási Hivatal**

6640 Csongrád, Justh Gyula u. 2/b

**Mórahalmi Járási Hivatal**

6782 Mórahalom, Szentháromság tér 1.

**Szentesi Járási Hivatal**

6600 Szentes, Kossuth tér 6.

**Csongrád-Csanád megye kormányablakai**

A *kormányablakok* – amelyek a kormányhivatalok ügyfélszolgálatai – elérhetővé teszik az állampolgárok számára az egyszerű és gyors hivatali ügyintézést. Csongrád megyében 13 kormányablak működik, jelenleg mintegy 2500 féle ügykörben – jellemzően a személyi okmányok ügyintézését illetően – kereshetik fel azokat állampolgárok az alábbi helyszíneken:

**CSCSMKH Szegedi Járási Hivatal**

 6722 Szeged, Rákóczi tér 1.

 6724 Szeged, TESCO EXTRA áruház, Rókusi krt. 43-64.

 6726 Szeged, CBA – Nova áruház, Szőregi út 80.

 6728 Szeged, Kereskedő köz 5/A.-5/B.

 6762 Sándorfalva, Ady Endre utca 1.

**CSCSMKH Hódmezővásárhelyi Járási Hivatal**

6800 Hódmezővásárhely, Ady Endre u. 14.

6630 Mindszent, Köztársaság tér 6.

**CSCSMKH Kisteleki Járási Hivatal**

6760 Kistelek, Árpád u. 3.

**CSCSMKH Makói Járási Hivatal**

6900 Makó, Széchenyi tér 22.

**CSCSMKH Csongrádi Járási Hivatal**

6640 Csongrád, Justh Gyula u. 2/b

**CSCSMKH Mórahalmi Járási Hivatal**

6782 Mórahalom, Millenniumi sétány 17.

6794 Üllés, Dorozsmai út 40.

**CSCSMKH Szentesi Járási Hivatal**

6600 Szentes, Kossuth tér 6.

**Kormányablak busz**

Fontos célunk, hogy a kisebb lakosságszámú településeken élő ügyfeleink is helyben tudják a személyes okmányaikkal kapcsolatos ügyeiket elintézni, és ne kelljen beutazniuk a járásközpontok kormányablakaiba. A kormányhivatal így Mobilizált kormányablak ügyfélszolgálat (KAB Busz) által biztosítja a közigazgatási ügyek elintézését a kisebb lélekszámú településeken. A kormányablak buszban a települési ügysegédek szolgáltatásai teljes körűen elérhetőek, ezen felül pedig további – valamennyi kormányablakban intézhető – ügyek is elintézhetőek helyben.  A kormányablak busz szolgáltatásait  időszakosan visszatérő rendszerességgel tudják igényébe venni a kistelepüléseken ügyfelek.

**Összefoglalva:**

A területileg illetékes kormányhivatalok, így a Csongrád-Csanád Megyei Kormányhivatal és szervezeti egységei működésének alapja, *az államszervezet, a közigazgatás, a gazdasági szereplők és az állampolgárok szolgálata.*